V podkroví veže Budatínskeho hradu pripravilo Považské múzeum v Žiline výstavu s názvom Krása pravekej keramiky. Návštevníkov oboznámi s rôznymi typmi nádob používaných ľudom lužickej kultúry v dobe bronzovej a staršej dobe železnej. Mladšiu a neskorú dobu železnú bude prezentovať keramika ľudu púchovskej kultúry. Obe kultúry majú dominantné zastúpenie v oblasti severozápadného Slovenska. Prevažuje keramika robená v ruke bez použitia hrnčiarskeho kruhu, zdobená rôznymi výzdobnými motívmi.